Liceat mihi Domino Germar gratissimam testari mentem propter 
eximiam benevolentiam, qua me inclytissimus hicce scientiarum 
cultor prosecutus est , quippe qui liberalissime utendas mihi tradi- 
derit perplurimas suas unicas Curculiones ; quz officiosa liberalitas 
opportunitatem mihi praebuit certius cognoscendi et accuratius de- 
finiendi plurimas ab illo antea descriptas raras species. 
Domini Sommer et Chevrolat mutuum quoque mihi officiose de- 
derunt majorem numerum eorum pretiosorum unicorum Curcu- 
lionum, quo bone et generose voluntatis pignore hi et alii fautores 
me sibi devinctissimum fecerunt semperque habebunt. 
Etsi mea fuerit norma, species Insectorum primum inventis no- 
minibus insigniendi , mihi tamen fortasse objici posset , quod, cui- 
dam insecto in hoc opere primum descripto, nomen a me datum 
rarius retinui, atque preterea aliud ut synonymiam attuli ; mihi 
tamen causam talis rationis declarare, liceat. Postquam insectum, 
quod in hoc opere occurrit, certo nomine dato descriptum idemque 
nomen sepissime in descriptionibus aliarum specierum affinium 
comparandi gratia est citatum , et nomen a me huic insecto impo- 
situm pluribus aliis litterarum cultoribus communicatum , postea 
forsitan evenire potuerit, ut ab alia manu idem insectum alio no- 
mine acceperim ; sed quoniam insectum hoc nullo loco fuit descrip- 
tum, solummodo in jam facta descriptione eandam denominatio- 
nem ut synonymiam citavi, nomine tamen, quod dedi, non mutato, 
precipue quoniam mihi non omnino persuasum habui, utrum tale 
ab aliis inventum nomen fuerit authenticum, nec ne; et praterea 
me latuit, priusne an posterius nomine, quod ipse eidem insecto 
proposui, fuerit tale nomen. 
Sparreseter prope Scaram d. XV Martius 
MDCCCXXXIX. 
